Skurbynas
Skurbynas – upė Šilalės rajone, kairysis Jūros upės intakas, įteka į ją 119,5 km nuo jos žiočių, į pietvakarius nuo Drobūkščių. Ištakos – į šiaurės vakarus nuo Traksėdžio esanti pelkė. Teka šiaurės vakarų, pietvakarių kryptimi. Upelį kerta krašto kelias  164  Mažeikiai–Plungė–Tauragė , kairiajame Skurbyno krante, prie Drobūkščių stūkso gamtos paminklas – Drobūkščių akmuo. Upėvardis kildinamas iš žodžių skurbti („vadėtis, stelbtis (apie alų)), skurbus (“prastas, nususęs"). Plg. latv. skurbt „svaigti, girtėti“, latv. skurba, skurbis „svaigulys“.